***Working Title*** ir Lielbritānijas kino un televīzijas producēšanas uzņēmums, kas pieder *Universal Pictures*. Uzņēmumu dibināja Tims Bevans un Sāra Redklifa 1983. gadā. Tas producē spēlfilmas un televīzijas saturu. Ēriks Felners un Tims Bevans ir uzņēmuma līdzpriekšsēdētāji.

Uzņēmums
--------

*Working Title Films* 1983. gadā līdzdibināja producenti Tims Bevans un Sāra Redklifa. Redklifa no uzņēmuma aizgāja 1992. gadā, *PolyGram* kļuva par uzņēmuma korporatīvo atbalstītāju, un uzņēmumam pievienojās Ēriks Felners, neatkarīgā kino producents.

Uzņēmums producēja dažādas filmas *PolyGram* Londonas producentu uzņēmumam *PolyGram Filmed Entertainment*. Angļu un nīderlandiešu kinostudija *PolyGram Films* kļuva par galveno Holivudas konkurentu. 1998. gadā *Seagram* pārdeva lielāko daļu savas *PolyGram* filmu bibliotēkas, kas tika izlaista līdz 1996. gada 31. martam, uzņēmumam *Metro-Goldwyn-Mayer*.

1999. gadā *PolyGram* tika pārdots uzņēmumam *Seagram* un apvienots ar *MCA Music Entertainment*, izveidojot *Universal Music Group*. 1999. gadā *PolyGram Films* tika pārdots un iekļauts uzņēmumā *Universal Pictures*. Lai gan saskaņā ar līgumu ir atļauts ražot jebkādu filmu ar budžetu līdz 35 miljoniem ASV dolāru, tomēr Bevans un Felners vienmēr konsultējas ar studijas vadītājiem *Working Title* mātesuzņēmumā *NBCUniversal*.

*Working Title* galvenā mītne atrodas Londonā, bet birojs ir arī Losandželosā, kuru vada producente Liza Časina. Pavisam nesen producentu kompānija atjaunoja līgumu ar *Universal Pictures*.

### *WT2 Productions*

1999. gadā Bevans un Felners izveidoja meitas uzņēmumu *Working Title 2 Productions*, kas pazīstams kā WT2. Uzņēmums ir neatkarīga filmu ražošanas grupa, ko vada Nataša Vārtone, un tā ir producējusi tādas filmas kā "Billijs Eliots" (*Billy Elliot*), "Šons un miroņi" un "Kalcija puisis" (*The Calcium Kid*).

Televīzijas nodaļa
------------------

*Working Title* aktīvi darbojas televīzijas producēšanā kopš 1990. gadu sākuma. 2010. gada februārī *Working Title* oficiāli atklāja televīzijas nodaļu kā kopuzņēmumu ar mātesuzņēmumu *NBCUniversal*, kas pieder *Comcast*. Kopš tā laika viņi ir veidojuši saturu gan Lielbritānijas, gan Amerikas televīzijas kanāliem. Ievērojami iestudējumi un kopražojumi, ko izstrādājusi *Working Title Television* (WTTV) ir NBC seriāls *About a Boy* un *Showtime* seriāls "Tjūdori" (*The Tudors*).

WTTV biroji atrodas Londonā un Losandželosā.

Atsauces
--------

1. 1 2  Higgins, Charlotte. «Interview: Eric Fellner and Tim Bevan, co-chairmen Working Title Films». *The Guardian* (London), 2005. gada 16. aprīlis. Skatīts: 2018. gada 31. jūlijs.
2. ↑  «Working Title – Skillset». *The Guardian*. Arhivēts no oriģināla, laiks: 2013. gada 13. janvārī. Skatīts: 2021. gada 14. novembrī.
3. ↑  Jeremy Kay. «Universal, Working Title renew first-look deal through 2025». *Screen* (angļu), 2020-12-11. Skatīts: 2020-12-13.
4. 1 2  «Working Title Television [gb]». *IMDb*. Skatīts: 2018. gada 31. jūlijs.
5. ↑  Laughlin, Andrew. «Working Title launches TV division». *Digital Spy*, 2010. gada 17. februāris. Skatīts: 2018. gada 31. jūlijs.
6. ↑  Andreeva, Nellie. «Working Title Television Sells 6 Projects». *Deadline Hollywood*, 2011. gada 16. novembris. Skatīts: 2018. gada 31. jūlijs.
7. ↑  Leo Barraclough. «Working Title Television Produces 'The Secrets' for BBC». *Variety*.
8. ↑  «About WTTV». *workingtitlefilms.com*. Skatīts: 2018. gada 31. jūlijs.
9. ↑  Prudom, Laura. «BBC America Co-Producing 'London Spy' Miniseries with Ben Whishaw, Jim Broadbent». *Variety*, 2014. gada 17. oktobris. Skatīts: 2018. gada 31. jūlijs.
10. ↑  «Liza Chasin». *Variety*. Skatīts: 2018. gada 31. jūlijs.

Ārējās saites
-------------

* *IMDb* profils (angliski)
* Dibinātāju profils BBC News
* Šons no The Dead producentu kompānijas Working Title uzsāks TV nodaļu